Hifie
డిజిటల్‌ నగరంగా హైదరాబాద్‌
హైదరాబాద్‌,జూన్‌ 21: తెలంగాణ రాజధాని హైదరాబాద్‌నగరంలో హైఫై ప్రాజెక్టును ప్రభుత్వం ప్రారంభించింది. డిజిటల్‌ ఇండియాకు సాధికారత కల్పించేందుకు భారత్‌లో మొట్టమొదటి అతిపెద్ద ఉచిత వైఫై ప్రాజెక్టుగా ప్రభుత్వం పేర్కొంటున్నది. మూడువేలకుపైగా వైఫై హాట్‌స్పాట్స్‌ను నగరంలో ఏర్పాటుచేసి హైదరాబాద్‌ హైఫైనగరంగా మార్చేందుకు కృషిచేస్తున్నట్లు ప్రభుత్వం ప్రకటించింది. ఎయిర్‌టెల్‌, యాక్ట్‌ఫైబర్‌నెట్‌, ఇండస్‌ టవర్లు ఐసిటిలో విప్లవాత్మక సాంకేతికతల ను తెచ్చాయి. హైదరాబాద్‌ను సత్వరమే డిజిటల్‌ సిటీగా మార్చే ప్రాజెక్టు సత్వరమే పూర్తిచేస్తామని ప్రభుత్వం చెపుతోంది. హైదరాబాద్‌ మేయర్‌ బొంతురామ్మోహన్‌ ఈప్రతిష్టాత్మక ప్రాజెక్టును ప్రారంభిం చారు. ఐటిశాఖ కార్యదర్శి జయేష్‌ రంజన్‌ జిహెచ్‌ఎంసి కమిషనర్‌ బి.జనార్ధనరెడ్డి తదితరులు ఈ కార్యక్రమంలో పాల్గొన్నారు. డిజిటల్‌ పరంగా హైదరాబాద్‌ నగరాన్ని పూర్తి వాస్తవ అనుసంధానిత నగరం గా మార్చేందుకు హైఫై మరో ఉదాహరణగా నిలుస్తుందని అన్నారు.
డిజిటల్‌ తెలంగాణ ప్రణాళికలోభాగంగా రాష్ట్ర ప్రభుత్వం పైలట్‌ ప్రాజెక్టుగా నగర వైఫై ప్రాజెక్టును ప్రారంభించిందని, ఇందులో భాగం గా ప్రభుత్వం ఇంటర్నెట్‌ సర్వీస్‌ ప్రొవైడర్లతో భాగస్వామ్యం చేసుకుని ఉచిత వైఫైను హైదరాబాద్‌లోని 100ప్రాంతాల్లో 30 నిమిషాలపాటు ఇచ్చేందుకు ప్రారంభించింది. ఈప్రాంతాల్లో మాల్స్‌ పర్యాటక ప్రదే శాలు పబ్లిక్‌ ఆఫీస్‌లు, పోలీస్‌ స్టేషన్ల్లు ప్రభుత్వ పాఠశాలలు, కళాశాల లు తదితరాలున్నాయి. గడచిన రెండేళ్లలో ఈసంఖ్య రెట్టింపు అయిం ది. ఇపుడు 250 ప్రాంతాలను కవర్‌చేస్తుందని అన్నారు.
మొత్తం 3వేల ప్రాంతాల్లో వైఫై ప్రాజెక్టును కవర్‌చేస్తామని వెల్లడించారు. ఐఎస్‌పిలు మృదువుగా సజావుగాచేసేందుకు ఈప్రాజెక్టు వీలువుతంద న్నారు. ప్రస్తుతం 100కిపైగా హాట్‌స్పాట్స్‌ ఏర్పాటుచేసి 5-10 ఎంబి పిఎస్‌ బ్యాండ్‌విడ్త్‌తో 30నిమిషాల ఉచిత వైఫై అందిస్తారన్నారు. ఐటిశాఖ కార్యదర్శి జయేష్‌ రంజన్‌ మాట్లాడుతూ భవిష్యత్‌ అంతా డిజిటల్‌ ఇండియాదేనని తెలంగాణ ఈకలలను చేరుకునేందుకు వడి వడిగా ప్రయత్నిస్తుందన్నారు. ప్రజలు ఉచితవైఫైను పొందుతారన్నా రు. వ్యాపార వేత్తలు, షాప్‌కీపర్లు, ఎంటర్‌ప్రెన్యూర్‌లు విద్యార్ధులు, అందరికీ ఉపయుక్తంగా ఉంటుందన్నారు. కమిషనర్‌ బి.జనార్ధన్‌రెడ్డి మాట్లాడుతూ హైఫై నగరానికి మరో ముఖ్యమైన విజయం అన్నారు.
స్మార్ట్‌ఫోన్లు మరింత వేగంగా విస్తరించడం వల్ల ఉచితవైఫై అనేది ప్రజ లకు మరింత శక్తినిస్తుందన్నారు. ప్రజల జీవనశైలిని మార్చివేస్తుందన్నా రు. కో§్‌ు సలహాదారు డైరెక్టర్‌ జనరల్‌ రాజన్‌ ఎస్‌ మాథ్యూస్‌ మాట్లా డుతూ రాష్ట్రానికిఇదొక గర్వకారణమైన ప్రాజెక్టు అని అన్నారు. ఈప్రాజెక్టు తో హైస్పీడ్‌ ఇంటర్నెట్‌ను విద్య, వాణిజ్య అవకాశాలకు వినియోగించు కోవచ్చన్నారు. కార్యక్రమంలో భారతి ఎయిర్‌టెల్‌ సర్కిల్‌ సిఇఒ వెంకటేష్‌ విజయరాఘవన్‌, యాక్ట్‌ ఫైబర్‌నెట్‌ సిఇఒ బాల మల్లాది, ఇండస్‌ టవర్స్‌ సర్కిల్‌ సిఇఒ సుజిత్‌షేన్‌, వైర్‌లెస్‌బ్రాడ్‌బ్యాండ్‌ అలయెన్స్‌సిఇఒ శ్రీకాంత్‌ షేణ్వాని తదితర ప్రముఖులు ఈ ప్రాజెక్టు ప్రారంభంలో పాల్గొన్నారు.